Harry Potter er 11 ára munaðarlaus strákur sem að hefur lengi vitað að það er eitthvað óvenjulegt við hann . Hann kemst brátt að því að hann er göldróttur inni í sér og kynnist glænýjum heimi og fær einnig inngöngu í Hogwarts galdraskólann . Hann eignast vinina Ron og Hermione , en vandræðin sem þau koma sér út í virðast tengjast einhverju samsæri ... Lesa meira Harry Potter er 11 ára munaðarlaus strákur sem að hefur lengi vitað að það er eitthvað óvenjulegt við hann . Hann kemst brátt að því að hann er göldróttur inni í sér og kynnist glænýjum heimi og fær einnig inngöngu í Hogwarts galdraskólann . Hann eignast vinina Ron og Hermione , en vandræðin sem þau koma sér út í virðast tengjast einhverju samsæri tengdu atburðunum sem urðu foreldrum Harry að bana .... minna Hefur lækkað í áliti , en samt góðEftir að hafa séð 7. myndina ákvað að ég að taka bækurnar og myndirnar aftur í gegn og dæma myndirnar algjörlega eftir hvernig þær eru sem kvikmyndir en ekki hvernig þær eru samanborið við bækurnar . Þegar ég sá þessa mynd á 11. árinu mínu elskaði ég hana og taldi hana í mörg ár vera sú besta með Chamber Of Secrets . En eftir að hafa horft á hana aftur eftir dágóðan tíma hefur hún dregist smávegis niður í áliti hjá mér , þrátt fyrir að hafa marga kosti . Ég tók bara eftir fleiri göllum í þetta sinn . Það eru nokkrir hlutir sem ég algjörlega elska við þessa mynd . Útlit myndarinnar ( sem að mínu mati er jafn gott og Lord of the Rings-myndirnar ) og tónlistin setja ótrúlega ( afsakið pönnið ) töfrandi andrúmsloft og sjarma við myndina . Á meðan tónlistin er alltaf jafngóð ( enda samin af John Williams ) þá er smávegis tækni í myndinni sem hefur elst , samt ekkert rosalega mikið . Leikstjórinn Chris Columbus virkilega nær að búa til heim sem maður nær að sökkva sér inn í strax og maður kynnist honum . Söguþráðurinn er alveg jafn dularfullur og í bókinni og mér líkar við að það koma nokkrum sinnum skot sem sýna hver er í alvörunni á bak við hann , þó eingöngu þeir sem hafa lesið bókina ættu að taka eftir því . Leikaravalið er mjög flott . Jafnvel þótt margir gera lítið fyrir hlutverkið nema að vera sjáanleg og leika það þá eru nokkrir sem gera sitt við hlutverkið , þá allavega Alan Rickman , Robbie Coltrane , Richard Harris og Ian Hurt . Aðalleikararnir þrír eru misgóðir . Rupert Grint stóð sig mjög vel , sérstaklega miðað við að hann í kringum 12 ára þegar myndin var gerð , og hefur alltaf staðið sig best af þeim þremur . Daniel Radcliffe er í lagi , en það eru mörg atriði sem hefðu getað verið betur leikin og mér fannst hann opna augun og munnin aðeins of oft . Emma Watson bætti leikinn sinn eftir því sem leið á myndina og það böggaði mig HRÆÐILEGA hvernig munnurinn hennar var næstum allan tímann . Það er eins og hún er að reyna að vera rosalega skýrmælt , en þetta kemur ekki vel út . Myndin er kannski ekkert rosalega alvarleg en bæði bækurnar og myndirnar þróast með áhorfandanum og verða alvarlegri ( og nær alltaf myrkari ) með hverri mynd og það koma fyrir ágætlega óhugnandi atriðið ( þarf ég að minnast á meira en " andlitið " í klæmaxinu ) þannig að það er skiljanlegt að myndin sé miklu meiri fjölskyldumynd frekar en hvernig þær enda . Flæðið er líka sérkennilega gott og er nær ekkert langdregin . Handritið og hversu lík myndin er bókinni er bæði kostur og galli . Það er auðvitað frábært að sjá hversu trú myndin er bókinni en á sama tíma veit maður nákvæmlega hvað á eftir að gerast ( en allar myndirnar einkennast af þessu fyrir mig nær allan tímann , enda stór aðdáðandi . Ég lít samt ekki á þetta sem alvarlegan galla ) . Síðan er líka leiðinlegt að sjá að myndirnar byrjuðu mjög trú bókunum en fóru að endanum að taka mörg atriði svo að myndin væri í hæfilegri lengd , en þetta hefur pirrað marga ( þar að auki mig , á tímabili ) . Síðan var líka leiðinlegt að það var sleppt á minnast á hver gaf Harry huliðskikkjuna . Maður kemst vel inn í heiminn , karakterarnir eru skemmtilegir , hún er metnaðarfull , ágætlega spennumikil og mjög sjarmerandi . Með lakari hp myndum , en samt skemmtilegÍ myndinni er ekkert svakalegt ævintýri út myndina , enda þarf að kynna persónur og aðstæður og sögu Harry í fyrsta sinn . Hogwarts og allt það , töfrar . Myndin er mjög löng en aldrei of leiðinleg . Myndin er af og til barnaleg en ekki of . Humór og hlýja er í myndinni og Ron kemur sérstaklega með humórinn og Hermione bætir væmni í myndina . Leikararnir standa sig bara ágætlega í frumraun sinni og fullorðnu leikararnir , alan rickman , harris , maggie smith og fleiri standa sig mjög vel . Myndin er samt með lakari í seríunni . Fyrsta Harry Potter myndin er að mínu mati sú lakasta í seríunni . Það kemur út af því að hún er svo djöfull barnaleg og einnig nautheimsk . Ég hef aldrei lesið neina Harry Potter bók en ef ég mundi gera það þá mundi Philosopher's Stone alls ekki ganga fyrir . Leikararnir í þessari voru mjög ungir þegar þessi mynd var gerð og öll eru þau eitthvað svo pirrandi . Fullorðnu leikararnir .... tja ekkert spes , Alan Rickman þó ágætur . Fátt í þessari mynd sem heillaði mig neitt . Framhaldsmyndirnar reyndust síðan vera skárri að mínu mati . 3/10 í einkunn . Mynd þessi kom út árið 2001 , ég sem lítill 10 ára pjakkur sem hefur alltaf átt í miklum vandamálum með lesskilning hef því ekki lesið eina einustu bók um þennan galdrastrák því ég á erfitt með að „ tengja mig “ við söguþráðinn í bókum . En ég fór á þessa mynd full bjartsýnis , og viti menn , maður kolféll fyrir þessum myndum og reynir sitt besta að lesa bækurnar nú til dags . Mynd þessi segir frá 11 ára gömlum strák sem býr hjá illgjörnu frændfólki sínu eftir að foreldrar hans létu lífið í baráttu við „ Þann-sem-ekki-má-nefna-á-nafn “ eða Voldemort . Harry var frægur galdrastrákur sem vissi ekki neitt um sjálfan sig , hann var þekktur sem „ Strákurinn-sem-lifði “ , en hann er sá eini sem hefur lifað af þegar Voldemort ákvað að drepa einhvern . Harry er haldið hjá illu frændfólki sínu sem heita Dudley . Þau vissu allt um hvað hann var og sögðu honum aldrei frá neinu , Hagrid , starfsmaður Hogwartsskóla galdra og seyða , brýst inn til að bjóða Harry í Hogwarts og verður gjörsamlega trylltur þegar hann heyrir að hann viti ekkert um það hvað hann er . Harry fer sem 1 . Árs nemi í galdraskólan Hogwarts og hittir þar 2 vini sína sem eiga eftir að fylgja honum öll 7 árin sem Hogwarts varir , Ronald ( Ron ) Weasley og Hermione Granger . Viskusteinninn er geymdur á leynilegum stað í skólanum og halda þau að Snape ( Kennari skólans sem allir „ hata “ ) sé að reyna að stela steininum og reyna þau að stöðva hann með því að fara framhjá þríhöfða hundinum sem gætir hlerans sem geymir þennan dularfulla stein . Ég mæli með þessari mynd auk allra framhaldsmyndanna sem gerðar hafa verið hingað til .